A4-0061/95

Ψήφισμα σχετικά με το σχέδιο διορθωτικού και συμπληρωματικού προϋπολογισμού αριθ. 1 για το οικονομικό έτος 1995: Τμήμα Ι - Κοινοβούλιο, παράρτημα Διαμεσολαβητής, Τμήμα ΙΙ - Συμβούλιο, Τμήμα IV - Δικαστήριο, Τμήμα V - Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή των Περιφερειών

Το Ευρωπαϊκό Κοινοβούλιο,

- έχοντας υπόψη τη Συνθήκη ΕΚ και ιδίως το άρθρο 203,

- έχοντας υπόψη τη διοργανική συμφωνία της 29ης Οκτωβρίου 1993 σχετικά με τη δημοσιονομική πειθαρχία και τη βελτίωση της διαδικασίας του προϋπολογισμού (( ΕΕ C 331 της 17.12.1993, σ. 1)),

- έχοντας υπόψη τον δημοσιονομικό κανονισμό της 21ης Δεκεμβρίου 1977 για την εφαρμογή του γενικού προϋπολογισμού των Ευρωπαϊκών Κοινοτήτων (( ΕΕ L 356 της 31.12.1977, σ. 1)) που τροποποιήθηκε για τελευταία φορά στις 31 Οκτωβρίου 1994 (( ΕΕ L 293 της 12.11.1994, σ. 7)) και ιδίως τα άρθρα του 15 και 55,

- έχοντας υπόψη τη γνωμοδότησή του της 16ης Δεκεμβρίου 1994 επί της πρότασης κανονισμού (ΕΚ) του Συμβουλίου για τη θέσπιση ειδικών και προσωρινών μέτρων σχετικά με την πρόσληψη υπαλλήλων των Ευρωπαϊκών Κοινοτήτων με την ευκαιρία της προσχώρησης της Αυστρίας, της Φινλανδίας και της Σουηδίας (( ΣΠ της ημερομηνίας αυτής, Μέρος ΙΙ, σημείο 9)),

- έχοντας υπόψη το προσχέδιο διορθωτικού/συμπληρωματικού προϋπολογισμού αριθ. 1/95 που υποβλήθηκε από την Επιτροπή στις 21 Φεβρουαρίου 1995 (SEC(95)0223),

- έχοντας υπόψη το σχέδιο διορθωτικού/συμπληρωματικού προϋπολογισμού αριθ. 1/95 (C4-0083/95),

- έχοντας υπόψη την έκθεση της Επιτροπής Προϋπολογισμών (Α4-0061/95),

Α. υπενθυμίζοντας ότι το Κοινοβούλιο, το Συμβούλιο και η Επιτροπή, ως συμβαλλόμενα μέρη της διοργανικής συμφωνίας της 29ης Οκτωβρίου 1993 κατά την έννοια του άρθρου 24 της συμφωνίας αυτής, αναθεώρησαν τα ποσά των διάφoρων υποδιαιρέσεων των δημοσιονομικών προοπτικών εν όψει της διεύρυνσης της Ένωσης,

Β. υπενθυμίζοντας ότι ο προϋπολογισμός του οικονομικού έτους 1995, που εγκρίθηκε οριστικά στις 15 Δεκεμβρίου 1994, περιλαμβάνει, λόγω της διεύρυνσης αυτής, την εγγραφή ενός αποθεματικού σε κάθε τμήμα του προϋπολογισμού[semigr ] ότι η αποδέσμευση του αποθεματικού αυτού υπόκειται στις διατάξεις του δημοσιονομικού κανονισμού, και ιδίως των άρθρων του που διέπουν τις μεταφορές πιστώσεων και την υποβολή ενός διορθωτικού/ συμπληρωματικού προϋπολογισμού αριθ. 1/95,

Ι. Γενικό πλαίσιο

1. επαναλαμβάνει τη θέση του που περιέχεται στην παράγραφο 6 του ψηφίσματός του της 15 Δεκεμβρίου 1994 (( ΣΠ της ημερομηνίας αυτής, Μέρος ΙΙ, σημείο 1β))), ότι αποκλειστικός προορισμός της διάθεσης των προσωρινών πιστώσεων, οι οποίες έχουν εγγραφεί στα αποθεματικά που δημιουργήθηκαν σε κάθε τμήμα του προϋπολογισμού, είναι η κάλυψη των νέων αναγκών που συνεπάγεται η διεύρυνση όσον αφορά το ανθρώπινο δυναμικό και τη διοικητική λειτουργία των οργάνων ότι οι άλλες ανάγκες τρέχουσας λειτουργίας έχουν ληφθεί υπόψη στο πλαίσιο του κανονικού προϋπολογισμού του 1995[semigr ]

2. υπογραμμίζει ότι ο προϋπολογισμός που εγκρίθηκε για το οικονομικό έτος 1995 έχει αφήσει ένα συνολικό διαθέσιμο περιθώριο ύψους 13.677.827 Ecu στον τίτλο 5 «δαπάνες διοικητικής λειτουργίας» των δημοσιονομικών προοπτικών[semigr ]

3. επισημαίνει τη σημερινή δυσμενή εξέλιξη της ισοτιμίας Ecu/FB[semigr ] ότι η εξέλιξη αυτή επηρεάζει ιδιαίτερα τους διοικητικούς προϋπολογισμούς των οργάνων[semigr ] υπενθυμίζει επίσης την ανάγκη χρηστής δημοσιονομικής διαχείρισης και την πρόθεση των οργάνων που υπήρξαν συμβαλλόμενα μέρη της ισχύουσας διοργανικής συμφωνίας να φροντίσουν να αφήσουν, στο μέτρο του δυνατού, διαθέσιμα περιθώρια κάτω των ανωτάτων ορίων για τις διάφορες υποδιαιρέσεις των δαπανών[semigr ]

4. υπό τις συνθήκες αυτές, θεωρεί αναγκαία τη διατήρηση ενός εύλογου διαθέσιμου περιθωρίου εντός του τίτλου 5 «δαπάνες διοικητικής λειτουργίας»[semigr ]

5. επισημαίνει ότι κύριος στόχος του ΔΣΠ 1/95 είναι ο επιμερισμός των αποθεματικών που είχαν προβλεφθεί λόγω της διεύρυνσης στις κατάλληλες γραμμές του προϋπολογισμού[semigr ]

6. υπογραμμίζει ωστόσο ότι ο επιμερισμός αυτός δεν πρέπει να γίνει αυτόματος και ότι η χρηματοδότηση κάθε γραμμής του προϋπολογισμού πρέπει να αποτελέσει αντικείμενο κατάλληλης αξιολόγησης και να τηρεί τους κανόνες και τα κριτήρια που έχουν τεθεί σχετικά με τις δαπάνες διοικητικής λειτουργίας[semigr ]

7. θεωρεί, στη συγκεκριμένη περίπτωση, ότι η διάθεση των πιστώσεων αποσκοπεί πρωτίστως στη δημιουργία νέων θέσεων, ο αντίκτυπος των οποίων επιφέρει ουσιώδη τροποποίηση στα οργανογράμματα των διάφορων οργάνων[semigr ]

8. συμμερίζεται εν προκειμένω τη θέση του Συμβουλίου, το οποίο αποδοκιμάζει το γεγονός ότι τα ενδιαφερόμενα όργανα δεν τεκμηρίωσαν τις πραγματικές ικανότητες απορρόφησης προσωπικού των διάφορων οργάνων, βάσει των αρχικών αιτημάτων τους που διατυπώθηκαν στη σχετική κατάσταση προβλέψεων και βάσει μιας βελτιστοποιημένης διαχείρισης του υπάρχοντος προσωπικού[semigr ]

9. υπενθυμίζει συναφώς τις επανειλημμένες τοποθετήσεις του όσον αφορά την ανάγκη μιας ορθολογικής και αποτελεσματικής διαχείρισης του ανθρώπινου δυναμικού, καθώς και το αίτημά του να υποβάλλονται, αφενός, αναλυτικοί προϋπολογισμοί και, αφετέρου, λειτουργικά οργανογράμματα ανά διεύθυνση ή ομάδα υπηρεσιών σύμφωνα με τη διοικητική οργάνωση κάθε οργάνου, ώστε να μπορεί η αρμόδια επί του προϋπολογισμού αρχή να ελέγχει τις ιεραρχικές δομές καθώς επίσης τις καθοριζόμενες σχέσεις και τα καθήκοντα που ανατίθενται στο προσωπικό[semigr ]

10. καλεί τα θεσμικά όργανα, συμπεριλαμβανομένου και του Συμβουλίου, να παρουσιάσουν ένα διοργανικό πρόγραμμα για την επαναδιοργάνωση και τον εξορθολογισμό των υπηρεσιών μετάφρασής τους[semigr ] να προβούν σε οικονομίες κλίμακος όσον αφορά το προσωπικό[semigr ] να εισαγάγουν αποκεντρωμένες μορφές διαχείρισης, συμπεριλαμβανομένης και της κατ' οίκον εργασίας[semigr ] να χρησιμοποιήσουν προηγμένες τεχνολογίες εξασφαλίζοντας παραλλήλως την εύρυθμη λειτουργία τους[semigr ] συμφωνεί να συζητήσει το θέμα αυτό κατά την τριμερή διοργανική διάσκεψη[semigr ]

11. διευκρινίζει ότι η δημιουργία νέων θέσεων στο σύνολο των οργάνων και το ταυτόχρονο των διαδικασιών για την πρόσληψη υπαλλήλων καταγόμενων από τα νέα κράτη μέλη πρέπει να παράσχει μια ευκαιρία ενίσχυσης της διοργανικής συνεργασίας[semigr ]

12. θεωρεί συνεπώς ότι η διοργανική αυτή συνεργασία θα έπρεπε, στην προκειμένη περίπτωση και λαμβανομένης υπόψη της ιδιομορφίας κάθε οργάνου, να αποτελέσει πηγή συνεργειών, να μην επιβαρύνει τα όργανα με επικαλύψεις και πρόσθετες δαπάνες και να καταστήσει δυνατή την καθιέρωση μιας κοινής δέσμης κριτηρίων πρόσληψης[semigr ] ότι μια τέτοια προσέγγιση θα επέτρεπε να αποφευχθεί μια κατάσταση ανταγωνισμού των οργάνων κατά την πρόσληψη των υποψηφίων[semigr ]

13. υπό τις συνθήκες αυτές, καλεί το Συμβούλιο να ασπασθεί την εν λόγω προσέγγιση στην οργάνωση της πρόσληψης των ίδιων του των υπαλλήλων[semigr ]

ΙΙ. Όσον αφορά το Ευρωπαϊκό Κοινοβούλιο

14. υπενθυμίζει ότι το Ευρωπαϊκό Κοινοβούλιο, μέσω της μεταφοράς πιστώσεων C1/95 (SEC(95)0248), ήδη διέθεσε ποσό 18.748.500 Ecu από το αποθεματικό των 30 εκ. Ecu που προοριζόταν για τις ανάγκες της διεύρυνσης[semigr ]

15. επισημαίνει ότι, στο πλαίσιο του παρόντος ΔΣΠ, ο προϋπολογισμός του Κοινοβουλίου αποσκοπεί κυρίως στη δημιουργία 274 θέσεων, συμπεριλαμβανομένων των 32 θέσεων έκτακτων υπαλλήλων για τις πολιτικές ομάδες, και στην αναβάθμιση 5 θέσεων μόνιμων υπαλλήλων από Α4 σε Α3 και 3 θέσεων μόνιμων υπαλλήλων από Α5 σε Α4[semigr ] ότι η δημιουργία των θέσεων αυτών, πέραν της προτεραιότητας που αποδίδεται στον γλωσσικό τομέα, θα έπρεπε επίσης να ανταποκρίνεται στις άμεσες ανάγκες των κοινοβουλευτικών επιτροπών, ή ακόμη της κοινοβουλευτικής επικούρησης, θα έπρεπε να επιτρέπει την εξέλιξη της σταδιοδρομίας του ικανού προσωπικού και να λαμβάνει υπόψη τις αρμοδιότητες και τις συνθήκες εργασίας σε ορισμένους τομείς[semigr ]

16. εκφράζει την ικανοποίησή του για την προσέγγιση που υιοθετήθηκε όσον αφορά τη δημιουργία των θέσεων αυτών στους αρχικούς βαθμούς των διάφορων κατηγοριών του σχετικού προσωπικού[semigr ] πιστεύει ότι η προσέγγιση αυτή επιτρέπει να καλυφθούν οι ανάγκες που απορρέουν από τη διεύρυνση και ταυτόχρονα να εξασφαλισθεί μια βελτιστοποίηση της ένταξης και της διαχείρισης όλου του ανθρώπινου δυναμικού[semigr ]

17. σημειώνει εντούτοις ότι η δημιουργία των θέσεων αυτών επιφέρει σημαντική διόγκωση του οργανογράμματός του και ότι συνεπώς θα πρέπει να διατηρηθεί το εν λόγω οργανόγραμμα κατά τα οικονομικά έτη από το 1996 και μετά[semigr ] ότι κάθε νέο αίτημα θα πρέπει να καλύπτεται μέσω της αναδιάταξης και της κινητικότητας του υπάρχοντος προσωπικού[semigr ] ότι μια τέτοια διαχείριση του προσωπικού προϋποθέτει εμπεριστατωμένη ανάλυση των διάφορων θέσεων που είναι εγγεγραμμένες στο οργανόγραμμα και οδηγεί σε αύξηση της απόδοσης του ανθρώπινου δυναμικού[semigr ]

18. αναθέτει στη Διοίκηση να συντάξει μελέτη για την αξιολόγηση των αναγκών σε προσωπικό στο Στρασβούργο κατά τη διάρκεια της συνόδου ολομέλειας που θα υποβληθεί στην Επιτροπή Προϋπολογισμών έως τις 30 Οκτωβρίου 1995[semigr ]

III. Όσον αφορά το Συμβούλιο

19. επισημαίνει ότι το Συμβούλιο αποφάσισε τη δημιουργία 86 θέσεων, εκ των οποίων 18 Α, 40 LA, 3 Β και 25 C[semigr ] ότι οι θέσεις αυτές προστίθενται στις 75 θέσεις (εκ των οποίων 3 Α έκτακτοι, 40 LA, 2 Β και 30 C), οι οποίες δημιουργήθηκαν κατά τη θέσπιση του προϋπολογισμού του 1995 (διορθωτική επιστολή αριθ. 2/95) προκειμένου να καλυφθούν στο μέτρο του δυνατού οι πιεστικότερες ανάγκες στον γλωσσικό τομέα[semigr ]

ΙV. Όσον αφορά το Δικαστήριο

20. επισημαίνει ότι το Συμβούλιο δέχθηκε τη δημιουργία 100 νέων θέσεων μόνιμων και έκτακτων υπαλλήλων, για τα Γραφεία των νέων μελών του Δικαστηρίου και του Πρωτοδικείου καθώς και για τις υπηρεσίες μετάφρασης και διερμηνείας και άλλες διοικητικές υπηρεσίες του οργάνου[semigr ]

21. θεωρεί εντούτοις ότι ο αριθμός των νέων θέσεων πρέπει να αυξηθεί με τη δημιουργία 13 νέων θέσεων, εκ των οποίων 3 αφορούν τους κλάδους της μετάφρασης και της διερμηνείας και 10 άλλες τα Γραφεία των νέων μελών[semigr ]

22. θεωρεί ότι η δημιουργία των νέων αυτών θέσεων θα έπρεπε, αφενός, να σεβασθεί την ιδιομορφία του οργάνου και, αφετέρου, να ανταποκρίνεται σε κοινά κριτήρια όσον αφορά τους βαθμούς στους οποίους γίνεται η πρόσληψη για τις διάφορες κατηγορίες του προσωπικού[semigr ]

23. αποφάσισε κατά συνέπεια, μέσω τροπολογιών, να δημιουργηθούν 2 μόνιμες θέσεις LA5 για το τμήμα διερμηνείας, 1 μόνιμη θέση C5 για τη διεύθυνση μετάφρασης, 3 μόνιμες θέσεις Β3, 2 μόνιμες θέσεις C3 και 5 μόνιμες θέσεις D3 για τα Γραφεία των νέων μελών[semigr ] αποφάσισε επίσης τη μετατροπή 8 έκτακτων θέσεων Α4 σε Α5, 6 έκτακτων θέσεων Α5 σε Α6, 2 έκτακτων θέσεων Β2 σε Β3, 8 έκτακτων θέσεων Β4 σε Β5, 6 μονίμων θέσεων C2 σε C3, 4 μόνιμων θέσεων Β2 σε Β3, 1 μόνιμης θέσης Α3 σε Α5, 4 μόνιμων θέσεων C1 σε C3, 1 μόνιμης θέσης Β1 σε Β5, 12 μόνιμων θέσεων LΑ4 σε 6 LA5 και 6 LA6, 2 μόνιμων θέσεων Β3 σε Β5, 4 μόνιμων θέσεων C3 σε C5, 2 μόνιμων θέσεων C4 σε C5 και 1 μόνιμης θέσης D1 σε D3[semigr ]

24. καλεί το Δικαστήριο να ενημερώσει την αρμόδια επί του προϋπολογισμού αρχή πριν από την πρώτη ανάγνωση του σχεδίου προϋπολογισμού του 1996 για τα συμπεράσματα της έκθεσης την οποία θα εκπονήσει ανεξάρτητος εμπειρογνώμονας, όπως προβλέπει η σύμβαση μίσθωσης/αγοράς 3 νέων κτιριακών παραρτημάτων του κτιρίου Palais[semigr ] δράττεται της ευκαιρίας να καλέσει το Δικαστήριο να διευκρινίσει, στην ίδια έκθεση, τη συνολική κτιριακή πολιτική του καθώς επίσης τις άλλες συμβατικές υποχρεώσεις του και τους όρους της χρησιμοποίησης του κτιρίου Palais[semigr ]

V. Όσον αφορά το Ελεγκτικό Συνέδριο

25. επισημαίνει ότι το Συμβούλιο δέχθηκε τη δημιουργία 45 νέων θέσεων μόνιμων και έκτακτων υπαλλήλων, για τα Γραφεία των νέων μελών του Ελεγκτικού Συνεδρίου καθώς και για τις υπηρεσίες μετάφρασης και άλλες διοικητικές υπηρεσίες του οργάνου[semigr ]

26. εκτιμά εντούτοις ότι όλες οι θέσεις που αφορούν τα γλωσσικά τμήματα δεν συνδέονται όλες άμεσα με τις ανάγκες που απορρέουν από τη διεύρυνση και ότι ορισμένοι βαθμοί που έγιναν δεκτοί δεν ανταποκρίνονται στις λειτουργικές ανάγκες του οργάνου[semigr ]

27. αποφάσισε κατά συνέπεια, μέσω τροπολογιών τη μετατροπή 2 μόνιμων θέσεων LΑ6 σε LA7, 1 μόνιμης θέσης Β1 σε Β3, 2 μόνιμων θέσεων C1 σε C5, 1 μόνιμης θέσης Α3 σε Α5 και 2 μόνιμων θέσεων C3 σε C5[semigr ]

28. ενέγραψε, μέσω τροπολογιών, ποσό 50.000 Ecu στο κεφάλαιο 100 «προσωρινές πιστώσεις» για τη θέση 2391 «κοινή υπηρεσία-διερμηνεία συνεδρίων», και καλεί τον Γενικό Γραμματέα του οργάνου να υποβάλει, πριν από τις 30 Ιουνίου 1995, έκθεση που να επιτρέπει να διαπιστωθούν οι λειτουργικές ανάγκες του Ελεγκτικού Συνεδρίου στον τομέα της διερμηνείας και να περιέχει πληροφορίες σχετικά με το καθεστώς τιμολόγησης που εφαρμόζουν τα γραφεία παροχής διερμηνέων[semigr ]

VI. Όσον αφορά την Οικονομική και Κοινωνική Επιτροπή και την Επιτροπή των Περιφερειών

29. συμμερίζεται τη θέση του Συμβουλίου για ευθυγράμμιση των αποζημιώσεων των μελών της Επιτροπής των Περιφερειών με τις αποζημιώσεις των μελών της Οικονομικής και Κοινωνικής Επιτροπής[semigr ]

30. αποδοκιμάζει το γεγονός ότι η Επιτροπή των Περιφερειών υπέβαλε, στην κατάσταση προβλέψεών της, το οργανόγραμμα του 1995 με ονοματολογία διαφορετική εκείνης που ενέκρινε η αρμόδια επί του προϋπολογισμού αρχή στον προϋπολογισμό του 1995[semigr ]

31. επισημαίνει ότι το Συμβούλιο δέχθηκε τη δημιουργία 7 μόνιμων θέσεων για την Οικονομική και Κοινωνική Επιτροπή, 7 μόνιμων θέσεων για την Επιτροπή των Περιφερειών και 54 μόνιμων θέσεων για την κοινή οργανωτική δομή[semigr ]

32. θεωρεί εντούτοις ότι οι θέσεις που έγιναν δεκτές για τα δύο αυτά συμβουλευτικά όργανα καθώς και για την κοινή οργανωτική τους δομή δεν ανταποκρίνονται όλες στις λειτουργικές τους ανάγκες και στην ίση μεταχείριση των υπηκόων των νέων κρατών μελών[semigr ]

33. αποφάσισε κατά συνέπεια, μέσω τροπολογιών, για το μέρος Α - Οικονομική και Κοινωνική Επιτροπή τη μετατροπή 2 μόνιμων θέσεων Α5 σε A7, 1 μόνιμης θέσης Β5 σε Α7, 3 μόνιμων θέσεων C3 σε C5[semigr ] την κατάργηση 1 μόνιμης θέσης C3[semigr ] για το μέρος Β - Επιτροπή των Περιφερειών τη μετατροπή 2 μόνιμων θέσεων Α5 σε A7, 1 μόνιμης θέσης Β3 σε Α7, 3 μόνιμων θέσεων C2 σε C5[semigr ] την κατάργηση 1 μόνιμης θέσης Β5[semigr ] για το μέρος Γ - κοινή οργανωτική δομή την κατάργηση 8 μόνιμων θέσεων LΑ4 και 3 μόνιμων θέσεων LA5[semigr ] τη μετατροπή 10 μόνιμων θέσεων LΑ6 σε LA7, 4 μόνιμων θέσεων C3 σε C5[semigr ]

34. διευκρινίζει ότι οι θέσεις που δημιουργούνται στο μέρος Α, Οικονομική και Κοινωνική Επιτροπή, και στο μέρος Β, Επιτροπή των Περιφερειών, προορίζονται για τους τομείς των συμβουλευτικών εργασιών, και ότι οι θέσεις που δημιουργούνται στο μέρος Γ, κοινή οργανωτική δομή, επιτρέπουν τη δημιουργία δύο νέων γλωσσικών τμημάτων έτοιμων να λειτουργήσουν, που το καθένα θα περιλαμβάνει 11 θέσεις LA, ενώ οι υπόλοιπες 9 θέσεις LA θα πρέπει να κατανεμηθούν μεταξύ των 9 άλλων γλωσσικών τμημάτων.

VII. Όσον αφορά το σύνολο των οργάνων

35. κατάργησε, μέσω τροπολογιών, το κεφάλαιο 102 «διεύρυνση» το οποίο, έχοντας δημιουργηθεί κατά τη θέσπιση του προϋπολογισμού του 1995 για να υποδεχθεί τις προσωρινές πιστώσεις εν όψει της διεύρυνσης, δεν είναι πλέον αναγκαίο ύστερα από την υποβολή του σχεδίου διορθωτικού/συμπληρωματικού προϋπολογισμού αριθ. 1/95[semigr ]

36. ενέγραψε, μέσω τροπολογιών, στο κεφάλαιο 100 «προσωρινές πιστώσεις» των διάφορων τμημάτων του προϋπολογισμού κατ' αποκοπή ποσά για δαπάνες πρόσληψης προσωπικού και καλεί τα ενδιαφερόμενα όργανα να επιδείξουν πνεύμα διοργανικής συνεργασίας σε ό,τι αφορά τη διαδικασία πρόσληψης υπαλλήλων[semigr ]

37. αναθέτει στον Πρόεδρό του να διαβιβάσει το παρόν ψήφισμα στα όργανα τα οποία αφορά.